b'\n_START_ARTICLE_\nTikocino alumnatas\n_START_PARAGRAPH_\nTikocino alumnatas (lenk. Alumnat \xe2\x80\x93 Zak\xc5\x82ad Dla Inwalid\xc3\xb3w Wojennych w Tykocinie) - tai 1633-1636 metais Tikocino mieste pastatytas pastatas, kuriame veik\xc4\x97 prieglauda pasenusiems ir ligotiems kari\xc5\xa1kiams. Pats \xc5\xbeodis Alumnatas, kil\xc4\x99s nuo lotyn\xc5\xb3 kalbos \xc5\xbeod\xc5\xbeio alumnare, kas rei\xc5\xa1kia maitinti, mokyti.\n_START_SECTION_\nIstorija\n_START_PARAGRAPH_\nAlumnato \xc4\xafk\xc5\xabr\xc4\x97j\xc4\x99s buvo Lietuvos didysis mar\xc5\xa1alka ir Tikocino seni\xc5\xabnas Kristupas Viesiolovskis. Alumnatas buvo pastatytas ant anks\xc4\x8diau \xc4\x8dia XVI a. pastatytos karali\xc5\xa1kosios pa\xc5\xa1to stoties. 1633 m. Lenkijos Karalyst\xc4\x97s Seimas dav\xc4\x97 leidim\xc4\x85 tokio pastato statyboms. Tai buvo pirmoji tokio tipo \xc4\xafstaiga visoje ATR. Vienaauk\xc5\xa1tis pastatas buvo skirtas 12 asmen\xc5\xb3, kuri\xc5\xb3 pragyvenim\xc4\x85 apmok\xc4\x97davo Tikocino seni\xc5\xabnija, po to \xe2\x80\x93 Tikocino dvaras. Alumnatas buvo pavaldus karalienei, v\xc4\x97liau j\xc4\xaf globojo Didieji kar\xc5\xabnos etmonai. Kari\xc5\xa1ki\xc5\xb3 prieglauda veik\xc4\x97 iki Pirmojo pasaulinio karo. 1914-1920 m. pastatas buvo stipriai sugriautas. Tarpukaryje apie 1930 m. atstatytas, jame buvo \xc4\xafrengtas socialinis b\xc5\xabstas neturtingiems miestie\xc4\x8diams. Po Antrojo pasaulinio karo buvusio alumnato patalpose \xc4\xafrengtas vie\xc5\xa1butis ir restoranas.'